এই সময় ডিজিটাল ডেস্ক: পাড়ার প্যান্ডেল থেকে শুরু করে অফিস দিওয়ালির উদ্‌যাপন সর্বত্র। আলোয় আর উপহারে মোড়া উষ্ণতার দীপাবলি। কেনাকাটা উৎসব তো সেই কবে থেকে শুরু হয়েছে। সেই উৎসাহে এখনও কোনও খামতি নেই। আর আনন্দ উৎসবের রং কিন্তু ভাইব্রেন্ট। এই রঙেই যে ধরা থাকে অনেক খুশি। কলকাতার সাউথ সিটি মলে তাঁদের দ্বিতীয় স্টোর খুলল সত্য পল। ইতোমধ্যে তাঁর ব্র্যান্ড বিশ্বজুড়ে বিখ্যাত। ফ্যাশন বাজারে ককটেল শাড়ি তাঁরই আমদানি। এছাড়াও তাঁর প্রিন্টের মধ্যেই আছে অভিনবত্ব। প্রিন্ট ও রঙের অনন্য কম্বিনেশন তাঁর ব্র্যান্ডের সিগনেচর।